ՀՀ արդարադատության նախարար նշանակվելուց օրեր անց ուշադրությանս կենտրոնում հայտնվեց այդ ընթացքում մամուլում շրջանառվող այն տեղեկատվությունը, որ քրեակատարողական համակարգում բուժանձնակազմի պակաս կա և քրեակատարողականների բժիշկները ֆիզիկապես չեն հասցնում օգնություն ցուցաբերել բոլորին, ինչը մտորելու առիթ տվեց: Բացի մամուլի հրապարակումներից, մտահոգիչ էին նաև հասարակական դիտորդական խմբի, Մարդու իրավունքների պաշտպանի հաշվետվությունները, որոնք նույնպես անդրադառնում էին քրեակատարողական հիմնարկները բժշկական կադրերով համլրելու անհրաժեշտությանը: